Mäo on kui uks Järvamaa linnade Paide ja Türi suunas. Täna on uks vaid veidi irvakil. Kõikide Järvamaa arengust huvitatud inimeste ühine ülesanne on uks kutsuvalt avada, et kõik huvilised meid leiaksid. Nii sisemaised kui välismaised turistid, kliendid, ettevõtjad, investorid jne. Mäo ristmikust tuleb luua uute võimaluste ristmik. Ideid on juba täna päris mitmeid: Arvo Pärdi sünnilinnale viitav välireklaam, Mäo Investi LED-ekraan, taluturg peatselt valmiva reisiterminali parklasse, elektriautode laadimispunkt jne, jne.